TV Fooor

TV Fooor bola súkromná slovenská televízia, zameraná na zábavu. 

Sídlila v bratislavskej časti Záhorská Bystrica a jej vysielanie začalo 25. februára 2013. TV Fooor bol členom skupiny CME a vysielala 24 hodín denne. Televízia ponúkala komediálne filmy, seriály a relácie.

Od 24. apríla 2013 bola televízia Fooor na Slovensku prístupná aj cez DVB-T (v 1. multiplexe).

Ukončenie vysielania 
Televízia ukončila svoje vysielanie o  polnoci 31. decembra 2013 poslednou komédiou Niekto to rád blond. Filmy, ktoré sa na Fooor vysielali, sa presunuli hlavne na stanicu Dajto. Tesne pred polnocou divákom oznámila svoj koniec a snažila sa ich presmerovať na stanicu Dajto.

Referencie 

Fooor
Fooor
Vzniklo v 2013
Zaniklo v 2013